## NODARBINĀTĪBAS VALSTS AĢENTŪRA

## Iepirkums 8.2 panta kārtībā

„Kondicionieru iegāde un uzstādīšana”

(Iepirkuma identifikācijas numurs – NVA 2017/8)

IEPIRKUMA KOMISIJAS SĒDES PROTOKOLS Nr.5

2017.gada 26.aprīlī

K. Valdemāra ielā 38 k-1, Rīgā

**Darba kārtība:**

Iepirkuma “ Kondicionieru iegāde un uzstādīšana ”, identifikācijas numurs – NVA 2017/8, vērtēšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2016.gada 2.augusta rīkojumu Nr.225 “Par iepirkuma komisijas izveidi”.

Komisijas priekšsēdētājs: M.Rūtentāle

Komisijas locekļi: T.Hohlova

G.Čiževska

Sēdē nepiedalās: A.Rone

Komisijas sēdi vada: M.Rūtentāle

Protokolē: G.Čiževska

**Sēdes norise:**

1. M.Rūtentāle informē, ka piegādātāju apvienība SIA “Salna Baltic” un UAB “Salna Prekyba” nav sniegusi atbildi uz 2017.gada 5.aprīļa skaidrojuma pieprasījumu, kā arī nav iesniegusi ārvalstu kompetentas institūcijas izsniegtu izziņu, kas apliecina piegādātāju apvienības biedra UAB “Salna Prekyba” atbilstību Publisko iepirkumu likuma 8.2 panta piektās daļas noteiktajām prasībām.
2. Saskaņā ar Publisko iepirkumu likuma 8.2 panta astotās daļas 2.punktu komisija nolemj izslēgt pretendentu no tālākas dalības iepirkumā.
3. Administratīvo resursu taupīšanas nolūkā komisija pieņem lēmumu iepirkuma priekšmeta 1.daļā turpināt vērtēt pretendenta, kura piedāvājums ir ar nākošo zemāko cenu šajā daļā, SIA “Jumis-HB” piedāvājuma atbilstību instrukcijas **III nodaļas *„Nosacījumi pretendenta dalībai iepirkumā un iesniedzamie dokumenti”***izvirzītajām prasībām:
   1. Saskaņā ar instrukcijas 34.punktu komisija pārbauda SIA “Jumis-HB” atbilstību Publisko iepirkuma likuma 8.2 panta piektajā daļā noteiktajām prasībām un konstatē, ka SIA “Jumis-HB” nav nodokļu (nodevu) parādi, kas kopsummā pārsniedz EUR 150,00 uz dienu kad paziņojums par līgumu publicēts Iepirkumu uzraudzības biroja mājas lapā, t.i., 2017.gada 28. februāri, kā arī nav konstatēta pretendentu likvidācija, maksātnespēja un saimnieciskās darbības apturēšana (protokola 1.pielikums);
   2. Komisija konstatē, ka pretendentu SIA “Jumis-HB” pieredze atbilst instrukcijas 19.punkta prasībām;
   3. Komisija pārliecinās, ka pretendents SIA “Jumis-HB” iesniedzis speciālās atļaujas (licence) darbam ar aukstuma aģentiem, atbilstoši 2011.gada 12.jūlija Ministru kabineta noteikumiem Nr. 563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” kopiju;
   4. Komisija uzsāk pretendenta iesniegtā tehniskā piedāvājuma vērtēšanu un publiski pieejamā datu bāzē pārbauda pretendenta SIA “Jumis-HB” iepirkuma priekšmeta 1.daļā piedāvātās iekārtas GREE Change GWH18KG-K3DNA5G/I/GWH18KG-3DNA6G/O atbilstību tehniskās specifikācijas prasībām un konstatē, ka piedāvātā iekārta atbilst tehniskās specifikācijas prasībām (2.pielikums);
   5. Komisija, izvērtē aģentūras ar iepriekš noslēgtos līgumus par kondicionētāju uzstādīšanu, kā arī publiskajā datu bāzē pārliecinās, ka SIA “Jumis-HB” piedāvājums nav nepamatoti lēts;
   6. Komisija pārbauda SIA “Jumis-HB” atbilstību Publisko iepirkuma likuma 8.2 panta piektajā daļā noteiktajām prasībām un konstatē, ka SIA “Jumis-HB” nav nodokļu (nodevu) parādi, kas kopsummā pārsniedz EUR 150,00 uz dienu kad pieņemts lēmums par līguma slēgšanas tiesību piešķiršanu iepirkuma priekšmeta 1.daļā, t.i., 2017.gada 26.aprīli, kā arī nav konstatēta pretendentu likvidācija, maksātnespēja un saimnieciskās darbības apturēšana (3.pielikums);
4. Komisija nolemj līguma slēgšanas tiesības iepirkuma priekšmeta 1.daļā piešķirt SIA “Jumis-HB”, kura piedāvājums atbilst instrukcijas prasībām un ir ar zemāko cenu šajā iepirkuma priekšmeta daļā.
5. Komisija nolemj nepiešķirt līguma slēgšanas tiesības pretendentiem SIA “Latgales KS”, SIA “VEGA-1 Serviss”, SIA “Mare Verpete”, SIA “Certus”, SIA “Remce” un SIA “Inženiercentrs komforts” iepirkuma priekšmeta 1.daļā, jo iesniegtie piedāvājumi nav ar zemāko cenu konkrētajā iepirkuma priekšmeta daļā.
6. Komisija uzdod M.Rūtentālei trīs darba dienu laikā informēt visus pretendentus par iepirkuma rezultātu iepirkuma priekšmeta 1.daļā un ievietot informāciju aģentūras mājas lapā.

Protokola pielikumā:

1. Iekārtas tehniskās specifikācijas izdrukas no publiskās datu bāzes uz četrām lapām;
2. Izdrukas no EIS uz četrām lapām.

M.Rūtentāle\_\_\_\_\_\_\_\_\_\_\_\_\_\_\_\_\_\_\_\_

T.Hohlova \_\_\_\_\_\_\_\_\_\_\_\_\_\_\_\_\_\_\_\_\_

G.Čiževska\_\_\_\_\_\_\_\_\_\_\_\_\_\_\_\_\_\_\_\_\_

*Protokolētājs: G.Čiževska* \_\_\_\_\_\_\_\_\_\_\_\_\_\_